
ส่วนที่ 1

บทนำ
องค์ประกอบ  ประกอบด้วย

1.1  บทนำ


ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น       พ.ศ.2548 กำหนดให้องค์กรปกครองส่วนท้องถิ่น จัดทำแผนยุทธศาสตร์การพัฒนา แผนพัฒนาสามปี และแผนการดำเนินงาน  สำหรับแผนการดำเนินงานมีจุดมุ่งหมาย เพื่อแสดงถึงรายละเอียดของแผนงาน/โครงการพัฒนาและกิจกรรมการพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้น  เพื่อให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่น มีความชัดเจนในการปฏิบัติ  มากขึ้น  ลดความซ้ำซ้อนของโครงการมีการประสานและบูรณาการทำงานกับหน่วยงานและจำแนกรายละเอียดต่าง ๆ ของแผนงาน/โครงการในแผนการดำเนินงาน  


แผนการดำเนินงานจะเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสม มีประสิทธิภาพ  มีความชัดเจนในการปฏิบัติมากขึ้น และในแผนการดำเนินงานจะทำให้การติดตามและประเมินผล เมื่อสิ้นปีมีความสะดวกมากยิ่งขึ้นด้วย

1.2  วัตถุประสงค์


1.  เพื่อแสดงรายละเอียดของโครงการ/กิจกรรมการพัฒนาที่ดำเนินการจริงทั้งหมดในพื้นที่องค์กรปกครองส่วนท้องถิ่น ประจำปีงบประมาณนั้น


2.  เป็นเอกสารที่ระบุในโครงการ/กิจกรรมการพัฒนาทั้งหมดที่จะดำเนินการในปีงบประมาณนั้น


3.  เพื่อเน้นความชัดเจนในการปฏิบัติให้มากขึ้น เพื่อการประสานงานและบูรณาการการทำงานกับหน่วยงานและการจำแนกรายละเอียดต่าง ๆ ของโครงการ/กิจกรรม

1.3  ขั้นตอนในการจัดทำแผนการดำเนินงาน


จากระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 (หมวด 5 ข้อ 26 ) ได้กำหนดให้องค์กรปกครองส่วนท้องถิ่น จัดทำแผนการดำเนินงาน โดยมีขั้นตอนดังนี้


1.  คณะกรรมการสนับสนุนการจัดทำแผนพัฒนาท้องถิ่น รวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอต่อกรรมการพัฒนาท้องถิ่น


2.  คณะกรรมการพัฒนาท้องถิ่น พิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกัน และต้องปิดประกาศไว้อย่างน้อยสามสิบวัน

1.4  ประโยชน์ของแผนการดำเนินงาน

1. ทำให้ผู้บริหาร  ผู้ปฏิบัติงานและประชาชน  ทราบถึงกิจกรรมและวิธีการดำเนินงานในการพัฒนาองค์การบริหารส่วนตำบลกรงปินัง  และการใช้ทรัพยากรในการบริหารงานประจำปีงบประมาณ พ.ศ. 2557  ได้อย่างชัดเจน

2. ทำให้ผู้มีหน้าที่รับผิดชอบในการนำแผนพัฒนาไปปฏิบัติ  สามารถนำแผนพัฒนาไปปฏิบัติได้อย่างสะดวกและเป็นระบบมากขึ้น

3. ทำให้ผู้มีหน้าที่กำกับดูแลโครงการ  หรือผู้ที่รับผิดชอบโครงการสามารถเข้าใจและตรวจสอบโครงการได้ง่ายขึ้น

4. ทำให้ผู้มีหน้าที่ติดตามประเมินผลสามารถติดตามและตรวจสอบความก้าวหน้าในการดำเนินงานและประเมินผลโครงการได้อย่างมีประสิทธิภาพมากขึ้น  รวมทั้งสามารถนำข้อมูลที่ได้รับไปรายงานให้ผู้บริหารรับทราบถึงความก้าวหน้า รวมทั้งปัญหา– อุปสรรค ในการดำเนินงาน ต่อไป
ส่วนที่ 2
บัญชีโครงการ/กิจกรรม
ประกอบด้วย

(บัญชีสรุปจำนวนโครงการและงบประมาณ
(บัญชีโครงการ/กิจกรรม/งบประมาณ

((((((((((((((
